cyanic-selkie/wikianc huggingface dataset:
గోపాల్‌దాస్ అంబైదాస్ దేశాయ్
యువరాజు, పాలకుడు
1921 నాటికి, గోపాల్‌దాస్ అంబైదాస్ దేశాయ్ భారత జాతీయ కాంగ్రెస్‌లో క్రియాశీలకంగా మారాడు. ఆ సంవత్సరం అతను ఖేడా జిల్లా కాంగ్రెస్ కమిటీ అధ్యక్షుడయ్యాడు. మరుసటి సంవత్సరం, జాతీయ ఉద్యమం లో పాల్గొనడం, గాంధీకి ఆర్థిక సహాయాన్ని అందించడంపై బ్రిటిష్ రెసిడెంట్ జనరల్ హెచ్చరికలు జారీఅయ్యాయి. వీటిని బేఖాతరు చేసిన తరువాత అతని రాష్ట్రం జప్తు చేయబడింది. బ్రిటిష్ వారు అతడిని పాలకుడిగా తొలగించారు. అతనిని తొలగించిన తర్వాత, బ్రిటిష్ ప్రభుత్వం గోపాల్‌దాస్ అంబైదాస్ దేశాయ్ పెద్ద కుమారుడు సూర్యకాంత్ ను కొత్త పాలకుడిగా ప్రతిపాదించారు. అయితే అతను తన తండ్రి వలనే రాజకీయ అభిప్రాయాలను కలిగి ఉన్నానని ప్రతిపాదనను తిరస్కరించాడు. 1922 నుండి భక్తిబాగా ప్రసిద్ధి చెందిన అతని భార్య భక్తి లక్ష్మి చురుకైన స్వాతంత్ర్య సమరయోధులు అయ్యింది. ఆ తర్వాత అతని మరో ముగ్గురు కుమారులకు రాజ్యాధికారి అవకాశం వచ్చినా, వారందరూ తమ తండ్రి అడుగుజాడలను అనుసరించి ఆ ప్రతిపాదనలను తిరస్కరించారు.
స్వాతంత్ర సమరయోధుడు
అతని ఎస్టేట్లను జప్తు చేసిన తరువాత, గోపాల్‌దాస్ అంబైదాస్ దేశాయ్ బోర్సాడ్‌ కు మకాం మార్చాడు. అక్కడ అతను బోర్సాద్, బార్డోలి సత్యాగ్రహాలలో పాల్గొన్నాడు. 1930 శాసనోల్లంఘన ఉద్యమ సమయంలో, గోపాల్‌దాస్ అంబైదాస్ దేశాయ్ అతని భార్య భక్తిబా, ఇద్దరు పెద్ద కుమారులు మహేంద్ర, సూర్యకాంత్, వారి భార్యలు, వారి నవజాత కుమారుడు, కేవలం ఆరు నెలల వయస్సు గల బరీంద్ర తో సహా మొత్తం దేశాయ్ కుటుంబం జైలు పాలైంది. దాంతో బరీంద్ర అతి పిన్న వయస్కుడైన స్వాతంత్ర్య సమరయోధుడు అని చెప్పవచ్చు. 1930లో శిశువును సబర్మతి జైలు కు తీసుకెళ్లడానికి భక్తిబా బాధ్యత వహించింది. దేశమంతా క్విట్ ఇండియా ఉద్యమం ఊపందుకున్న వేళ ఆమె చురుకుగా పాల్గొన్నారు. భక్తిబా ప్రఖ్యాత సామాజిక కార్యకర్త, గాంధేయ వాధి.
సామాజిక కార్యకర్త
అస్పృశ్యత నిర్మూలనకు, మహిళల విద్య కోసం, గాంధేయ వాధం కోసం గోపాల్‌దాస్ అంబైదాస్ దేశాయ్, భక్తిబా అవిశ్రాంతంగా కృషి చేశారు. గుజరాత్, సౌరాష్ట్రలో, ముఖ్యంగా బాలికల రెసిడెన్షియల్ పాఠశాలల్లో మహిళా అక్షరాస్యతను పెంపొందించడంలో వారు మార్గదర్శకులు. వారు 1935లో నాడియాడ్‌ లో విఠల్ కన్యా విద్యాలయాన్ని, తరువాత 1946లో రాజ్‌కోట్‌ లో వల్లభ కన్యా విద్యాలయాన్ని స్థాపించారు. ఈ రెండూ బాలికల రెసిడెన్షియల్ పాఠశాలలు. స్వాతంత్ర్యం వచ్చిన తరువాత, 1947లో మహాత్మాగాంధీ స్మారక చిహ్నం కీర్తి మందిరం, అతని జన్మస్థలం అయిన పోర్‌బందర్‌ లో శంకుస్థాపన చేసే అవకాశం, గౌరవం దర్బార్ గోపాల్‌దాస్‌కు లభించింది.
ఇటీవల, మహాత్మా గాంధీ మనవడు రాజ్‌మోహన్ గాంధీ దర్బార్ గోపాలదాస్ దేశాయ్ జీవిత చరిత్ర 'ది ప్రిన్స్ ఆఫ్ గుజరాత్' అనే పుస్తకాన్ని విడుదల చేశారు.
మధ్యాహ్న భోజన పథకము
right|thumb|200px|[[పశ్చిమ గోదావరి జిల్లా, గద్దేవారిగూడెం గ్రామంలోని ప్రాథమిక పాఠశాలలో మధ్యాహ్న భోజనం తయారవుతున్నది.]] పాఠశాలలలో విద్యార్థులకు ఉచితంగా మధ్యాహ్నం పూట భోజన సదుపాయం కలిపించే ప్రభుత్వ విధానాన్ని మధ్యాహ్న భోజన పథకము (Mid Day Meal Program) అంటారు. పేద బాల బాలికలు పేదరికం కారణంగా పాఠశాలకు వెళ్ళడం మానివేయకూడదనే ఉద్దేశంతో, అన్ని రాష్ట్రాలు, కేంద్ర పాలిత ప్రాంతాల్లో అమలు చేస్తున్న కేంద్ర ప్రభుత్వ పథకం ఇది. ఇందులో అన్ని పని దినాలలో విద్యార్థినీ విద్యార్థులకు ఉచితంగా భోజనం పెడతారు. బాలబాలికలను ఆకలి బాధ నుంచి దూరం చేయడం, పాఠశాలలో చేరేవారి సంఖ్యను, హాజరు అయ్యేవారి సంఖ్యను పెంచడం, పిల్లల్లో సామాజిక సమ భావన పెంపొందించడం, పౌష్టికాహార లోపాన్ని తగ్గించడం, ఈ పథకం యొక్క ముఖ్య లక్ష్యాలు. గుజరాత్, తమిళనాడు రాష్ట్రాలలో ఇది ఎప్పటినుంచో అమలులో ఉంది. 2001 నవంబర్ 28 న సుప్రీం కోర్టు ధర్మాసనం మార్గనిర్దేశం నేపథ్యంలో ఈ పథకం ఇతర రాష్ట్రాలకు కూడా విస్తరించింది. తమిళనాడులోని పాఠశాలల అభివృద్ధి ఈ పథకం యొక్క విజయానికి చక్కని తార్కాణం.
స్వాతంత్ర్యానికి ముందు వెనుకల
భారతదేశానికి స్వాతంత్ర్యానికి రాక మునుపు ఆంగ్ల ప్రభుత్వం ఆధీనంలోని మద్రాసు కార్పొరేషన్ 1925 లో మద్రాసు సిటీ కార్పొరేషన్ పాఠాశాలల్లో చదివే పిల్లలకి భోజనం పెట్టేది. 1930 లో కేంద్రపాలిత ప్రాంతమైన పుదుచ్చేరిలోని ఫ్రెంచి ప్రభుత్వం మధ్యాహ్న భోజన పథకాన్ని ప్రవేశ పెట్టింది.
రాష్ట్ర ప్రభుత్వాలు బడి పిల్లల కోసం ఉద్దేశించిన మధ్యాహ్న భోజన పథకాలు 1962-63 విద్యా సంవత్సరం నుంచి ప్రారంభమయ్యాయి. తమిళనాడు రాష్ట్రం ఈ పథకం మొదటి సారిగా అమలు చేసి బడికి హాజరయ్యే పిల్లల శాతాన్ని పెంచడానికి ప్రణాళిక రూపొందించింది. కామరాజ్ నాడార్ ప్రభుత్వం దీనిని విస్తృతంగా అమలు పరిచింది. మొదట్లో ఈ పథకాన్ని చెన్నైలో ప్రారంభించగా 1982 లో ఎం జి రామచంద్రన్ ప్రభుత్వం ఈ పథకాన్ని అన్ని ప్రభుత్వ ప్రాథమిక పాఠశాలలకు విస్తరింపచేసింది. తరువాత తమిళనాడు ప్రభుత్వం, పదవ తరగతి చదివే పిల్లలందరికీ ఈ పథకాన్ని వర్తింపజేసింది. తమిళనాడులో అమలవుతున్న ఈ పథకం దేశంలోని ఇతర రాష్ట్రాలకు ఆదర్శమైంది.
తరువాత ఇతర రాష్ట్రాలలో కూడా అమలులోకి వచ్చింది. ఈ పథకాన్ని అమలు చేసిన రెండో రాష్ట్రం గుజరాత్. ఇక్కడ 1984లో ప్రారంభమైంది. కానీ తర్వాత రద్దు చేశారు. కేరళలో 1984 లో ప్రారంభించబడి మరిన్ని తరగతులకు పాఠశాలలకు విస్తరించబడింది. 1990-91 నాటికి గోవా, గుజరాత్, కేరళ, మధ్యప్రదేశ్, మహారాష్ట్ర, మేఘాలయ, మిజోరాం, నాగాలాండ్, సిక్కిం, తమిళనాడు, త్రిపుర, ఉత్తర ప్రదేశ్ రాష్ట్రాలు తమ పరిధిలోని దాదాపు అందరు విద్యార్థులకు స్వంతంగా ఈ పథకాన్ని అమలు చేస్తుండగా, కర్ణాటక, ఒరిస్సా, పశ్చిమ బెంగాల్ రాష్ట్రాలకు అంతర్జాతీయ సహాయం అందుతోంది. ఆంధ్రప్రదేశ్, రాజస్థాన్ రాష్ట్రాలలో పూర్తిగా అంతర్జాతీయ సహకారంతో ఈ పథకాన్ని అమలు చేస్తున్నారు.
కేంద్ర ప్రభుత్వ చొరవ
1995 ఆగస్టు 15 న భారత ప్రభుత్వం నేషనల్ ప్రోగ్రామ్ ఆఫ్ న్యూట్రిషనల్ సపోర్ట్ టు ప్రైమరీ ఎడ్యుకేషన్ (NP-NSPE) పేరుతో ఒక పథకం ప్రారంభించింది. ప్రాథమిక విద్యనభ్యసించే పిల్లల్లో పోషకాహార స్థాయిని పెంచడం ఈ పథకం యొక్క ముఖ్య ఉద్దేశ్యం. మొదటగా ఈ పథకాన్ని దేశంలోని 2408 బ్లాకుల్లో ప్రభుత్వ పాఠశాలలు, ప్రభుత్వ సాయంతో నడిచే పాఠశాలలు, స్థానిక సంస్థల ఆధ్వర్యంలో నడిచే పాఠశాలల్లో ఒకటి నుంచి ఐదు లోపు తరగతి పిల్లల కోసం ప్రారంభించారు. 1997-98 సంవత్సరం నుంచి దేశమంతటా ఈ పథకాన్ని అమలు పరుస్తున్నారు. ఈ కార్యక్రమం ద్వారా 300 కేలరీలు, 12 గ్రాముల ప్రోటీన్లతో కూడిన వండిన ఆహారాన్ని ఒకటి నుంచి ఐదో తరగతి పిల్లలకు అందజేస్తున్నారు. 2007 అక్టోబరు నుంచి చదువులో వెనుకబడిన ప్రాంతాలైన 3479 బ్లాకుల్లోని ప్రాథమికోన్నత పాఠశాలల్లో ఆరు నుంచి ఎనిమిదో తరగతి చదివే విద్యార్థులకు కూడా ఈ పథకాన్ని వర్తింపజేస్తున్నారు. దీని పేరు కూడా నేషనల్ ప్రోగ్రాం ఆఫ్ మిడ్ డే మీల్స్ ఇన్ స్కూల్స్ (National Program of Mid day Meals in Schools) అని మార్చారు.
విద్యార్థులకు వండిన ఆహారాన్ని అందించాల్సి ఉండగా ఇదివరకే దాన్ని అనుసరిస్తున్న రాష్ట్రాలు మినహా మిగతా రాష్ట్రాలు చాలా వరకు వంట సామాగ్రి సరఫరా చేయడంతో సరిపెడుతున్నాయి. 80 శాతంపైగా హాజరు గల విద్యార్థులకు మూడు కేజీల గోధుమలు లేదా బియ్యం ఇస్తారు.
ఆర్థిక సహకారం
ఈ పథకానికయ్యే ఖర్చులో కేంద్రం 60%, రాష్ట్రాలు 40% ఖర్చును భరిస్తున్నాయి. కేంద్రప్రభుత్వం ధాన్యాలను, ఇతర దినుసలకు కావాల్సిన అర్థిక సహాకారాన్ని అందిస్తోంది. రవాణా, కూలి ఖర్చులు, సౌకర్యాలకు అయ్యే ఖర్చును రాష్ట్ర కేంద్ర ప్రభుత్వాలు పంచుకుంటున్నాయి. పాల్గొంటున్న రాష్ట్రాలు తమకు తోచినంత సహాయం చేస్తున్నాయి. ఈ పథకం కోసం పదకొండో పంచవర్ష ప్రణాళికలో inr 384900000000, పన్నెండో పంచవర్ష ప్రణాళికలో inr 901550000000 కేటాయించారు. ఇది 134% పెరుగుదల. 2007-08 లో inr 73240000000 గా ఉన్న ఖర్చు 2013-14 నాటికి inr 132150000000 అయ్యింది. ప్రాథమిక పాఠశాలలో ఒక రోజుకు ఒక విద్యార్థికి అయ్యే ఖర్చుకు inr 4.13 గా నిర్ణయించగా, ప్రాథమికోన్నత పాఠశాలలో inr 6.18 గా నిర్ణయించారు.
వికేంద్రీకృత నమూనా
ఇది చాలా చోట్ల అనుసరిస్తున్న పద్ధతి. ఇందులో ప్రాంతీయంగా అందుబాటులో ఉన్న వంటవారు లేదా స్వయం సహాయక సంఘాలు ఆహారాన్ని పాఠశాల సమీప ప్రాంతంలో వండుతారు. ఈ పద్ధతి ద్వారా పిల్లలకు తమ ప్రాంతీయ వంటకాలు తినగలుగుతారు. ప్రాంతీయులకు పని దొరుకుతుంది. ఆహారం వృధా తక్కువ. ఉపాధ్యాయులు, పిల్లల తల్లిదండ్రులు దగ్గరగా ఉండి తరచు పర్యవేక్షించే వీలుంటుంది. సరైన వంటశాలలు, సౌకర్యాలు లేకపోతే ప్రమాదాలు జరిగే అవకాశం లేకపోలేదు. అలాగే పరిశుభ్రతను పాటించడం కూడా కష్టం. 2004 లో తమిళనాడులోని కుంబకోణంలో 87 మంది విద్యార్థులు వంట నుంచి ఎగిరిపడిన నిప్పు వల్ల పూరిపాక లాంటి తరగతి గదిలో అగ్నికి ఆహుతి అయ్యారు. 2011లో ఒక విద్యార్థిని వంట పాత్రలో పడి మరణించింది.
కేంద్రీకృత నమూనా
కేంద్రీకృత పద్ధతిలో ఏదైనా బయటి సంస్థ పబ్లిక్ ప్రైవేట్ భాగస్వామ్యం ద్వారా ఆహారాన్ని వండి పాఠశాలలకు సరఫరా చేస్తుంది. ఇలాంటి వంటశాలలు ఎక్కువగా పట్టణ ప్రాంతాల్లో ఉన్నాయి. అక్కడ అయితే సమీపంలోనే అనేక పాఠశాలలు ఉంటాయి కాబట్టి రవాణా చేయడం ఆర్థికంగా కలిసివచ్చే అంశం. మెరుగైన పరిశుభ్రతను పాటించడం, యంత్ర పరికరాల ద్వారా పెద్ద ఎత్తున ఆహారాలు తయారు చేయగలగడం ఈ పద్ధతి వల్ల కలిగే ప్రయోజనాలు. అక్షయపాత్ర ఫౌండేషన్, ఏక్తా శక్తి ఫౌండేషన్, నాంది ఫౌండేషన్, జే గీ హ్యుమనిటేరియన్ సొసైటీ & పీపుల్స్ ఫోరం లాంటి ఎన్. జి. ఓ లు ఈ నమూనా ద్వారా మధ్యాహ్న భోజనాన్ని సరఫరా చేస్తున్నాయి.
2007 లో ఢిల్లీలో జరిపిన ఒక అధ్యయనంలో కేంద్రీకృత విధానంలో కూడా ఆహార నాణ్యతలో సమస్యలు ఉన్నాయనీ, దాని నాణ్యతను పెంచాలని తేలింది. ఒక వేళ సరిపడనంత ఆహారం రాకపోతే ఉపాధ్యాయులకు కూడా ఏమి చేయాలో, ఎవరికి ఫిర్యాదు చేయాలో తెలియడం లేదు.
2010-12 లో మానవ వనరుల అభివృద్ధి శాఖ జరిపిన సర్వేలో ఎన్. జి. ఓలు తయారు చేసిన ఆహార నమూనాలు పరీక్షించి 95% పోషక ప్రమాణాలు అందుకోవడం లేదని నివేదించింది. దీనికి స్పందనగా 50% చెల్లింపును నిలిపి వేసింది.
సుప్రీం కోర్టు తీర్పు
ఏప్రిల్ 2001 న పీపుల్స్ యూనియన్ ఫర్ సివిల్ లిబర్టీస్ (PUCL) అనే సంస్థ సుప్రీంకోర్టులో కేంద్ర ప్రభుత్వం, ఇతర సంస్థలపైన ఒక ప్రజా ప్రయోజన వ్యాజ్యాన్ని (No. 196/2001) దాఖలు చేసింది. ఈ కేసునే ఆహార హక్కు ("right to food") అని కూడా పిలిచారు. ఈ కేసులో PUCL భారత రాజ్యాంగంలోని 21వ ఆర్టికల్ (జీవించే హక్కు), ఆర్టికల్ 39(a), ఆర్టికల్ 47 కలిపి ఆలోచిస్తే ఆహారపు హక్కు కూడా ఒక ప్రాథమిక హక్కుగా భావించవచ్చని వాదించింది. ఆర్టికల్ 32 ప్రకారం దీన్ని అమలు పరచడానికి కేంద్ర ప్రభుత్వం కృషి చేయాలని సూచించింది. అంతే కాకుండా భారత ఆహార సంస్థ (Food Corporation of India) లో వృధాగా పడి ఉన్న ధాన్యాలను ఆకలితో అలమటిస్తున్న ప్రజల కోసం వినియోగించాలని వాదించింది. విద్యార్థులకు మధ్యాహ్న భోజనం సమకూర్చడం కూడా ఇందులో భాగం. 2001 నవంబర్ 28 న సుప్రీం కోర్టు, అన్ని ప్రభుత్వప్రాథమిక పాఠశాలల్లోనూ ఈ పథకాన్ని కచ్చితంగా అమలుపరచాలని తీర్పు చెప్పింది. మొదట్లో కొన్ని రాష్ట్రాలు దీన్ని వ్యతిరేకించినా 2005 నాటికి ఇది అన్ని రాష్ట్రాలలో ఆరంభమైంది.
ప్రస్తుతం మొత్తం 29 రాష్ట్రాలు, 7 కేంద్ర పాలిత ప్రాంతాల్లోనూ ఈ పధకాన్ని అమలు చేస్తున్నారు. ప్రస్తుతం ఈ పథకం కింద 12.12 లక్షల పాఠశాలల్లో, 10.68 కోట్ల మంది బడి పిల్లలకు వండిన ఆహారం అందుతోంది.
పర్యవేక్షణ
ఈ పథకాన్ని పర్యవేక్షించడానికి దేశస్థాయి నుంచి పాఠశాల స్థాయి వరకు అనేక కమిటీలు ఉన్నాయి.
ఈ పథకం వల్ల చాలా ప్రయోజనలున్నాయి: సమాజంలో వెనుకబడిన వర్గాలవారైన దళితులు, గిరిజనులు ముఖ్యంగా బాలికలను క్రమం తప్పకుండా బడికి రప్పించవచ్చు. పోషకాహారాన్ని అందజేసి ఆరోగ్యాన్ని మెరుగుపరచవచ్చు. నాగరిక సమాజంలో కలుపుకోవచ్చు.
ఆర్థిక శాస్త్రవేత్తలు చేసిన కొన్ని పరిశోధనల్లో ఈ లక్ష్యాలు కొంతమేరకు నెరవేరాయని తేలింది. చక్రవర్తి, జయరామన్, పాండే చేసిన అధ్యయనం ప్రకారం పాఠశాలల్లో చేరే వారి సంఖ్య పెరిగింది. బోరువా, ఆఫ్రిది, సోమనాథన్ చేపట్టిన అధ్యయనం ప్రకారం నేర్చుకునే నైపుణ్యం, సింగ్, డెర్కాన్, పార్కర్ చేసిన అధ్యయనంలో పోషకాహార లేమి తగ్గుదల మొదలైన లక్ష్యాలు నెరవేరాయని తెలుస్తున్నది.
కొన్ని చోట్ల కులాల ఆధారంగా వివక్షకు గురవుతున్నారు. సుఖ్ దేవ్ థోరాట్, జొయెల్ లీ 2005 లో చేసిన అధ్యయనం దీన్ని ధృవపరిచింది.
ప్రసార మాధ్యమాల్లో వచ్చిన కొన్ని నివేదికలు మహిళలకు, ముఖ్యంగా పనిచేసే మహిళలు, తల్లిదండ్రులు, పిల్లలు, ఉపాధ్యాయులపై ఇది సానుకూల ఫలితాలు చూపిందని తెలియజేశాయి. అంతే కాకుండా ఈ నివేదికలు ఈ పథకం నిర్వహణలో ఎదురవుతున్న అవినీతి, అపరిశుభ్రత, కుల వివక్ష, క్రమం తప్పకుండా నిర్వహించకపోవడం లాంటి విషయాలను వెలుగులోకి తీసుకువచ్చాయి. ఉదాహరణకు కొన్ని
- నవంబరు 2006 లో డార్జిలింగ్ కి 30 కి.మీ సమీపంలోని పెంబాంగ్ గ్రామ వాసులు తమ గ్రామంలో ఒకటిన్నర సంవత్సరం పైగా మధ్యాహ్న భోజన కార్యక్రమం జరగకున్నా ఉపాధ్యాయులు దొంగ లెక్కలు పంపుతున్నారని రాత పూర్వకంగా నివేదించారు.
- డిసెంబరు 2006లో కొన్ని పాఠశాలల్లో ఎక్కువ ధాన్యం కోసం ఉత్తీర్ణతా శాతాన్ని పెంచి చూపుతున్నారని టైమ్స్ ఆఫ్ ఇండియా పరిక నివేదించింది.
- 16 జులై 2013 న బీహార్, శరణ్ జిల్లా, ధర్మ సతి గ్రామంలో పురుగుల మందుతో కూడిన మధ్యాహ్న భోజనం తిని 23 మంది పిల్లలు మరణించారు.
- 31 జులై 2013 న బీహార్ లోని జామూయ్ జిల్లా, కలియుగ గ్రామంలో 55 మంది పిల్లలు మధ్యాహ్న భోజనం తిని అస్వస్థత పాలయ్యారు. అదే రోజు ఆర్వాల్ జిల్లాలోని చామండి ప్రాథమిక పాఠశాలలో 95 మంది పిల్లలు ఒక ఎన్. జి. ఓ సరఫరా చేసిన ఆహారం తిని అనారోగ్యం పాలయ్యారు.
బయటి లింకులు
వర్గం:భారత ప్రభుత్వ పథకాలు
శిల్పా మోహన్ రెడ్డి
శిల్పా మోహన్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రెండుసార్లు నంద్యాల నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
శిల్పా మోహన్ రెడ్డి 10 జనవరి 1960లో ఆంధ్రప్రదేశ్ రాష్ట్రం, వైఎస్‌ఆర్ జిల్లా , కొండ సుంకేసుల గ్రామంలో  చెన్నారెడ్డి , వెంకట లక్ష్మమ్మ దంపతులకు జన్మించాడు. ఆయన ఐ.టి.ఐ పూర్తి చేశాడు.
రాజకీయ జీవితం
శిల్పా మోహన్ రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 2004లో తొలిసారి నంద్యాల నియోజకవర్గం నుండి కాంగ్రెస్ తరపున పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన తిరిగి 2009లో రెండోసారి ఎమ్మెల్యేగా గెలిచి వై.యస్. రాజశేఖరరెడ్డి మంత్రివర్గంలో గృహ నిర్మాణ శాఖ మంత్రిగా పని చేశాడు. ఆయన ఆంధ్రప్రదేశ్ రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరాడు.
శిల్పా మోహన్ రెడ్డి 2014లో నంద్యాల నియోజకవర్గం నుండి టీడీపీ తరపున పోటీ చేసి ఓడిపోయాడు. ఆయన భూమా నాగిరెడ్డి టీడీపీలో చేరడంతో 14 జూన్ 2017 2017లో తెలుగుదేశం పార్టీని వీడి హైదరాబాద్‌ లోటస్‌ పాండ్‌లో వైఎస్సార్ కాంగ్రెస్ పార్టీ అధ్యక్షుడు వై.ఎస్. జగన్మోహన్ రెడ్డి సమక్షంలో వైఎస్సార్‌ సీపీలో చేరాడు. శిల్పా మోహన్ రెడ్డి 2019 ఎన్నికల్లో తాను పోటీ చేయకుండా తన కుమారుడు సింగారెడ్డి గారి శిల్పా రవిచంద్ర కిశోర్ రెడ్డి కి టికెట్ ఇప్పించి ఆయన గెలుపులో కీలకంగా పని చేశాడు.
మూలాలు
వర్గం:1960 జననాలు వర్గం:కర్నూలు జిల్లా రాజకీయ నాయకులు వర్గం:కర్నూలు జిల్లా నుండి ఎన్నికైన శాసన సభ్యులు వర్గం:ఆంధ్రప్రదేశ్ శాసన సభ్యులు (2004) వర్గం:ఆంధ్రప్రదేశ్ శాసన సభ్యులు (2009) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
పనస (గ్రామం)-2
పనస ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, ముంచంగిపుట్టు మండలం లోని గ్రామం. ఇది మండల కేంద్రమైన ముంచంగిపుట్టు నుండి 10 కి.మీ. దూరం లోను, సమీప పట్టణమైన అనకాపల్లి నుండి 168 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 39 ఇళ్లతో, 152 జనాభాతో 132 హెక్టార్లలో విస్తరించి ఉంది. గ్రామంలో మగవారి సంఖ్య 76, ఆడవారి సంఖ్య 76. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 150. గ్రామ జనగణన లొకేషన్ కోడ్ 583469 .పిన్ కోడ్: 531040.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.సమీప బాలబడి, ప్రాథమిక పాఠశాల ముంచంగిపుట్టులోను, ప్రాథమికోన్నత పాఠశాల, మాధ్యమిక పాఠశాల పెదగూడలోనూ ఉన్నాయి. సమీప జూనియర్ కళాశాల ముంచంగిపుట్టులోను, ప్రభుత్వ ఆర్ట్స్ / సైన్స్ డిగ్రీ కళాశాల పాడేరులోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం అనకాపల్లిలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. శాసనసభ పోలింగ్ కేంద్రం, జనన మరణాల నమోదు కార్యాలయం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
పనసలో భూ వినియోగం కింది విధంగా ఉంది:
రామలింగస్వామి
వర్గం:పుంలింగ పేర్లు
తెలుగు టీవీ ఛానళ్ళు
తెలుగు లో విద్యా విజ్ఞాన వినోద కార్యక్రమాల కొరకు అనేక టీవీ ఛానళ్ళు ఉన్నాయి. 2010 సంవత్సరానికి 4సంవత్సరాలనుండి నడుస్తున్న భారతదేశంలోని వార్తల ఛానళ్లలో టీవీ9 (తెలుగు) ఆరవ స్థానంలో 0.29%, టీవీ5 (తెలుగు) 13 వ స్థానంలో 0.16% వీక్షకులను కలిగివున్నాయి. తెలుగు టీవీ చానళ్ల ట్యామ్ రేటింగులు ప్రతి వారం విడుదలవుతాయి. వాటి ఆధారంగా ప్రకటనలు విడుదలవుతాయి (ఉదా:ఏప్రిల్ 14 నుంచి 20,2013 కి విశ్లేషణ. )
తెలుగు టీవీ ఛానళ్ళ జాబితా జాబితా క్రింద ఇవ్వ బడింది.
వినోదం ఛానల్స్
thumb
మూలాలు
వర్గం:జాబితాలు వర్గం:తెలుగు టీవీ ఛానళ్ళు
బంఖండి బగలముఖి దేవాలయం
బంఖండి బగలముఖి దేవాలయం, హిమాచల్ ప్రదేశ్‌లోని కాంగ్రా జిల్లాలో ఉన్న హిందూ దేవాలయం. ఉత్తర భారతంలో ఈ దేవతని పీతాంబర అని కూడా పిలుస్తారు. అత్యంత ప్రసిద్ధ, శక్తివంతమైన శక్తిపీఠమిది. వివిధ ఆభరణాలతో అలంకరించబడిన స్తంభాలతో కూడిన బంగారు సింహాసనంపై ఇక్కడి దేవత ఆసీనులై ఉంటుంది. మూడు కళ్ళు కలిగి ఉన్న దేవత, భక్తులకు అంతిమ జ్ఞానాన్ని అందించగలదని భక్తుల నమ్మకం.
చరిత్ర
నవరాత్రి ఉత్సవాల సమయంలో ఈ దేవాలయం ప్రసిద్ధి చెందింది. భారతదేశంలోని చారిత్రాత్మక బగలముఖి పుణ్యక్షేత్రాల మూడింటిలో ఇది ఒకటి. 1815లో ఈ దేవాలయం పునరుద్ధరించబడింది. ఇక్కడి దేవతని పూజించడానికి, దివ్య ఆశీర్వాదం పొందడానికి దేశం నలుమూలల నుండి భక్తులు ఈ ప్రదేశానికి వస్తుంటారు. బగలముఖికి పసుపురంగుకి మధ్యనున్న అనుబంధాన్ని తెలియజేసేలా ఈ దేవాలయం పసుపు రంగులో పెయింట్ చేయబడింది. భక్తులు పసుపు రంగు దుస్తులు ధరిస్తారు, దేవతకు సమర్పించే నైవేధ్యం కూడా కూడా పసుపు రంగులో ఉంటాయి.
మూలాలు
వర్గం:దుర్గా దేవాలయాలు వర్గం:పుణ్యక్షేత్రాలు వర్గం:హిందూ పుణ్యక్షేత్రాలు వర్గం:హిమాచల్ ప్రదేశ్ పర్యాటక ప్రదేశాలు
మల్లికార్జున పండితారాధ్యుడు
thumb శ్రీమల్లికార్జున పండితారాధ్యులు పండితత్రయములో, శివకవిత్రయములో ఒకరు. శివకవిగా, "కవిమల్లు"నిగా ప్రసిద్ధి చెందినారు.
జీవితము
వీరు దక్షారామ శ్రీభీమేశ్వరస్వామివారి అర్చకులైన భీమన పండితులు, గౌరాంబలకు జన్మించినారు. కోటిపల్లి ఆరాధ్యదేవరగారు వీరి దీక్షాగురువులు. కర్ణాటకలో శ్రీబసవేశ్వరులు ప్రబోధించిన వీరశైవమును వీరు శ్రుతిస్మృతి పురాణేతిహాసాది ప్రమాణములతో ప్రతిపాదించినారు. వీరు వీరభద్రావతారమని వీరశైవులు విశ్వసిస్తారు. పండితారాధ్యులు పరమశివపూజాదురంధరులు; జంగమార్చనాశీలురు. శాపానుగ్రహసమర్థులు.
ఒకనాడు మల్లికార్జున పండితారాధ్యులు లింగార్చన కోసం పూలు కోయబోయినారు. అప్పుడు వెల్లగొండ మహదేవయ్య అనే మహాశివభక్తుడు పూలు కోసి శివార్చనకు ప్రొద్దు పోతుందని తొందరగా పోతూఉండగా అతని పాదములు శివార్చోపకరణములను తాకినవి. అతడా అపరాధమునకుగాను తన పాదములు రెండింటిని నరకుకొని పడిఉన్నాడు. పండితారాధ్యులతనిని చూచి, అతని భక్తిపెంపునకాశ్చర్యపడి, శివపూజాగృహములో వెలుగుతూ ఉన్న దీపపు ప్రమిదలోని నూనెను తీసి మహదేవయ్య పాదములకు మర్దింపగా అతని పాదములు మళ్ళీ శరీరముతో కలుసుకొన్నవి.
రేమయ, దేవయలు తమ గురువైన పండితారాధ్యులను అవమానించినందుకు ఆ బౌద్ధుని చంపుతామని కంకణము కట్టి, అతడు సముద్రములోని ఒక లంకలో బుద్ధవిగ్రహమును పూజించడానికి పోతాడని తెలిసి వాడు రాకముందే బుద్ధవిగ్రహము వెనుక దాక్కుని ఉండి, వాడు రాగానే వానిపైబడి వధించారు. ఎంతసేపటికీ తమ గురువు మరలి రానందుకు బౌద్ధుని శిష్యులు పోయి వాని శవమును చూచి, ఏడ్చుకుంటూ రాజుతో మొరపెట్టుకోగా, రాజు పండితారాధ్యులను పిలిపించి " నీవేనా ఈ పనిని చేయించినది" అని అడిగినాడు. "అవును, నేనే చంపించినాను. బుద్ధుడే పరదైవమో, శివుడే పరదైవమో నీవు చూచినావు కదా! నీవు నన్ను దండించనెంచుతున్నావు. నీవు నన్ను దండించేదేమిటి? నన్ను నేనే దండించుకొంటాను, చూడు. మూడుసార్లు తల కోసుకొంటే, మూడు సార్లున్ను తల మొలవవలెను. మూడుసార్లు కళ్ళను పెరకుకొంటే, మూడు సార్లు మళ్ళీ అవి రావలెను. దేశదేశములలోను చాటించి అందరినీ రప్పించు. వారందరూ చూస్తారు" అని పలుకగా రాజట్లే అందరినీ రప్పించాడు. అందరూ చూస్తూ ఉండగా పండితారాధ్యులు రెండుసార్లు కన్నులు గోరుగొంటితో పెకలించి తీసినారు. రెండుసార్లు వారికి కళ్ళు వచ్చినవి. చోడునికి క్రోధము హెచ్చింది. ఇక మూడోసారి తానే కింకరులచేత పండితారాధ్యుల కన్నులను పెరికించి, జీళ్ళపాలు తెప్పించి, నిండ బోయించి చోడుడు పోయినాడు. అప్పుడు పండితారాధ్యులు " అసంఖ్యాత మహేశ్వరోత్థిత సమాయత క్రోధోత్కటానలపటల విరచిత జ్వాలల వెలనాఁటి చోడ ధరణీతలేశ్వరాధమపతంగంబు భస్మమయ్యెడన్! తద్బంధులు సుతులు విస్మయంబుగ నిప్డ భస్మమైపోదురు" అని శాపమిచ్చారు. వెలనాటి చోడుని వంశము శాపప్రకారము నాశనము పొందినది.
పండితారాధ్యులు బౌద్ధునితో సంభాషించటం, వాడు శివనింద చేయగా వినటం మొదలైన పాపములను తొలగించుకోవటానికి గణసహస్రనామములను పఠించి, అమరారామమునకు పోయి, అమరేశ్వరుని అమరేశ్వరాష్టకముతో కీర్తించి, తన కన్నులనెప్పటివలె పొందటమేగాక ఊర్ధ్వనేత్రమును కూడా పొందినారు.
ఆ తర్వాత పండితారాధ్యులు బసవేశ్వరులను చూడవలెనని కళ్యాణకటకమునకు బయలుదేరి, త్రోవలో ఊరూర శివభక్తులు తమకెదురువచ్చి పూజిస్తూ ఉండగా ఇరుగుడుముల అనే గ్రామం చేరి, అచ్చట వీరచాకిదేవయ్యచేత ప్రణిపత్తి చేయించుకొని, అక్కడ ఉండగా బసవేశ్వరులు ఆయనకు విభూతి పంపినారు. దానివల్ల ఆయనకు కన్నడభాష వచ్చింది. ఆ భాషలో పండితారాధ్యులు బసవేశ్వరులను కీర్తించారు. ఇరుగుడుముల నుండి పానుగంటికి రాగా, అచ్చట బండరువు గోవిందప్రెగడ ఆయనను   మహావైభవముతో పూజించాడు. పానుగంటికి ఉదయావనీశుడనేవాడు రాజు. ధవళేశునామయ్య అతని లెంక. నామయ్య శివభక్తిపెంపుతో సంచరిస్తున్నాడు. తక్కిన లెంకలది చూచి సహించక రాజుతో కొండెములు చెప్పినారు. రాజు అతనిని పిలిచి తన తమ్మను తినుమంటే అతడట్లు చేయ నిరాకరించాడు. తన్ను దండించకముందే నామయ్య రాజుకు బసవేశ్వరుల మహిమలను తెలిపి, తన తలను తానే ఖండించుకొని కైలాసమునకు పోయినాడు. ఉదయావనీశుడు వంశముతో నాశనమయినాడు.
పండితారాధ్యులు అక్కడ నుంచి వనిపురము పోగా శంకరయ్య అనే భక్తుడు ఆయనకు సకలోపచారములను చేసి ఆదరించాడు. అక్కడ నుంచి కళ్యాణకటకమునకు పండితారాధ్యులు బయలుదేరుతూ ఉండగా, ఒక జంగముడు కళ్యాణములో భక్తి గజిబిజి పుట్టి బిజ్జలుని జగదేవ మొల్లెబొమ్మయ్యలు చంపినారని, బసవేశ్వరులు కప్పడిసంగమేశ్వరమునకు పోయి దేహముతో సంగమేశుని గర్భములో చొచ్చినారని చెప్పగా, పట్టరాని దుఃఖముతో విలపించారు.
పండితారాధ్యులు వనిపురం శంకరయ్యగారిని వీడ్కొని బయలుదేరి శ్రీశైలమును చేరుకొన్నారు. వారికి ఆ శ్రీశైలము లింగాకారముగా తోచింది. శ్రీశైలోత్పత్తిని స్మరించి, దాని మహిమను స్తుతించి, దానిపైనెక్కి పాదములతో తాకుటకు జంకి, శిష్యుడైన దోనయ్యను శ్రీశైలమునెక్కి మల్లికార్జునస్వామి దర్శనము చేసి, తన భక్తిని నివేదించవలసినదని నియోగించారు. నానాదేశములనుండి శ్రీశైలయాత్రార్థమై వచ్చిన భక్తసంఘములతో దోనయ్య కొండ యెక్కుతూ ఉండగా, మల్లికార్జున స్వామి అతనికి వృద్ధతపోధనుని వేషముతో ఎదురై, పండితారాధ్యుల కుశలమడిగి, దోనయ్యకు శ్రీశైలములో ఉండే ప్రదేశములను ఒక దీపవృక్షము మీదనుంచి చూపినాడు. దోనయ్య పట్టరాని సంతోషముతో అన్నిటినీ చూచి, పండితారాధ్యుల అనుగ్రహముచేత గదా ఈ భాగ్యము నాకు కలిగినదని వెల్లటూరికి పోయి జరిగినదంతా విన్నవించాడు. పండితారాధ్యులు కూడా " నేనే కదా చరితార్థుడను! మల్లికార్జున స్వామి తలచినాడా? నీవంటి శిష్యుడు కలుగబట్టి కదా నేను ధన్యుడనైనాను" అని తనను ప్రమథగణములలో చేర్చుకోవలసినదిగా మల్లికార్జున స్వామివారిని వేడుకున్నారు. ఆ ప్రార్థననాలించి శివుడు ఆయనను ఆత్మగర్భస్థుని చేసాడు. అంతలోనే పండితారాధ్యుల ఆత్మసంతతికుల సతీసమేతముగా లింగోదరములో లీనమైనది. ఇది పండితారాధ్యులచరిత్ర
పండితారాధ్యులు వీరశైవాచార్యులుగా, వీరశైవ కవీశ్వరులుగా ప్రసిద్ధి చెందినారు. వీరు లింగోద్భవదేవగద్యము, అక్షరాంకగద్యము, పర్వతవర్ణనము, హరలీల, అమరేశ్వరాష్టకము, రుద్రమహిమ, బసవమహిమ  మొదలగు అనేక కృతులు రచించినప్పటికీ నేడు మనకు "శివతత్త్వసారము, గణసహస్రనామస్తవము" మాత్రమే లభ్యమవుతున్నాయి. ఇవి వీరశైవులకు ఉపాదేయములు.
రానా నాయర్
రానా నాయర్ (జననం 1957) పంజాబీ కవిత్వాన్ని ఆంగ్లంలోకి అనువదిస్తాడు. అతను నలభైకి పైగా కవితా సంపుటాలు, అనువాద రచనలు చేసాడు. అతను థియేటర్ ఆర్టిస్ట్ కూడా. అనేక ప్రధాన పూర్తి-నిడివి నిర్మాణాలలో పాల్గొన్నాడు. అతను సెయింట్ బాబా ఫరీద్ యొక్క పంజాబీ భక్తి కవిత్వానికి చేసిన ఆంగ్ల అనువాదానికి గాను సాహిత్య అకాడమీ గోల్డెన్ జూబ్లీ బహుమతిని అందుకున్నాడు.
జీవితం, సాహిత్య కృషి
రాణా నాయర్ 1980 నుండి 1990 వరకు సిమ్లాలోని సెయింట్ బేడే కళాశాలలో ఆంగ్ల సాహిత్యాన్ని బోధించారు. 1990లో అతను పంజాబ్ యూనివర్సిటీ, చండీగఢ్లో చేరారు, అక్కడ అతను ఇంగ్లీష్, కల్చరల్ స్టడీస్ విభాగంలో ప్రొఫెసర్, హెడ్ అయ్యాడు.'' అతను పీటర్ వాల్ ఇన్‌స్టిట్యూట్ ఫర్ అడ్వాన్స్‌డ్ స్టడీస్లో విజిటింగ్ ప్రొఫెసర్‌గా కూడా పనిచేశాడు. ''
అతను పంజాబ్ నుండి అమృతా ప్రీతమ్, అజిత్ కౌర్, దలీప్ కౌర్ తివానా వంటి మహిళా రచయితల రచనలను, గుర్దియల్ సింగ్ రాసిన నవలలు, చిన్న కథలనూ అనువదించాడు. అతని మొదటి కవితా సంకలనానికి (తానే స్వరపరచినది) బ్రీతింగ్ స్పేసెస్ అనే పేరు పెట్టాడు. ఇది భారతీయ సాహిత్య సర్కిల్‌లో విమర్శనాత్మక సమీక్షలను, ప్రశంసలనూ పొందింది.
పురస్కారాలు, గుర్తింపు
రానా నాయర్ చార్లెస్ వాలెస్ (ఇండియా) ట్రస్ట్ అవార్డు గ్రహీత. బ్రిటిష్ కౌన్సిల్ నుండి అనువాదానికి ప్రశంసా పురస్కారాలను గెలుచుకున్నారు. 2007లో అతను సాహిత్య అకాడమీ వారి భారతీయ సాహిత్య స్వర్ణోత్సవ సాహిత్య అనువాద బహుమతిని గెలుచుకున్నాడు. రానా నాయర్ ప్రతిష్టాత్మకమైన లేక్‌వ్యూ ఇంటర్నేషనల్ జర్నల్ ఆఫ్ లిటరేచర్ & ఆర్ట్స్ ఎడిటోరియల్ బోర్డులో కూడా ఉన్నారు.
ప్రస్తావనలు
వర్గం:పంజాబీ రచయితలు వర్గం:అనువాద రచయితలు
అవెంజర్స్: ఎండ్ గేమ్
అవెంజర్స్: ఎండ్ గేమ్ అనేది మార్వెల్ కామిక్స్ లోని ఒక సూపర్ హీరో బృందమైన ది ఎవెంజర్స్ ను ఆధారంగా తీసుకుని రూపొందించిన అమెరికన్ సూపర్హీరో చిత్రం. దీనిని మార్వెల్ స్టూడియోస్ నిర్మించగా, వాల్ట్ డిస్నీ స్టూడియోస్ మోషన్ పిక్చర్స్ పంపిణీ చేసింది. ఇది 2012లోని అవెంజర్స్|ఎవెంజర్స్, 2015లోని ఎవెంజర్స్: ఏజ్ ఆఫ్ అల్ట్రాన్, 2018లోని అవెంజర్స్: ఇన్ఫినిటి వార్|ఎవెంజర్స్: ఇన్ఫినిటీ వార్,, మార్వెల్ సినీమాటిక్ యూనివర్స్ (ఎం.సి.యు.) లోని 21 చలనచిత్రాలకు సీక్వల్. సినిమా యొక్క దర్శకత్వాన్ని ఆంథోనీ, జో రష్యా చేయగా, కథను క్రిస్టోఫర్ మార్కస్, స్టీఫెన్ మెక్.ఫీలి రచించారు. ఈ సినిమాలో రాబర్ట్ డౌనీ జూనియర్, క్రిస్ ఎవాన్స్, మార్క్ రఫ్ఫలో, క్రిస్ హెంస్వర్త్, స్కార్లెట్ జోహన్సన్, జెరెమీ రేన్నెర్, డాన్ చీడ్లే, పాల్ రుడ్, బ్రీ లార్సన్, కరెన్ గిల్లాన్, డానా గురిరా, బ్రాడ్లీ కూపర్, జోష్ బ్రోలిన్ నటించారు. ఈ చిత్రంలో, ఎవెంజర్స్, వారి మిత్రపక్షాలు ఇన్ఫినిటీ యుధ్ధంలో థానోస్ వలన చనిపోయిన వారిని తిరిగి బ్రతికించడానికి కష్టపడతారు.
ఈ చిత్రాన్ని అక్టోబరు 2014 లో ఎవెంజర్స్: ఇన్ఫినిటీ వార్ - పార్ట్ 2 గా ప్రకటించారు. ఏప్రిల్ 2015 లో ఈ చిత్ర దర్శకత్వాన్ని వహించటానికి రస్సో బ్రదర్స్ వచ్చారు,, మే నెలలో మార్కస్, మెక్ఫెయిలీ ఈ చిత్రానికి సంతకం చేసారు. జూలై 2016 లో, మార్వెల్ ఈ చిత్రం యొక్క పేరును తొలగించి, ఇంకా పేరులేని ఎవెంజర్స్ చిత్రంఅని సూచించారు. చిత్రీకరణ ఆగస్టు 2017 లో పైన్వుడ్ అట్లాంటా స్టూడియోలో ప్రారంభమైంది, దీనిని ఇన్ఫినిటీ వార్ తో కలిపి చిత్రీకరించారు.అదనపు చిత్రీకరణ మెట్రో, డౌన్టౌన్ అట్లాంటా, న్యూయార్క్ లో జరిగింది. అధికారికంగా ఈ చిత్రానికి డిసెంబరు 2018 లో నామకరణం చేశారు.
ఎవెంజర్స్: ఎండ్ గేమ్విస్తృతంగా ఊహించబడింది సినిమా,, డిస్నీ విస్తృతమైన మార్కెటింగ్ ప్రచారాలతో ఈ చిత్రాన్ని సమర్ధించింది. ఇది మొదటిసారి 2019 ఏప్రిల్ 22 న లాస్ ఏంజిల్స్లో ప్రదర్శించబడింది,, 2019 ఏప్రిల్ 26 న అమెరికాలోని ఐమ్యాక్స్, 3డీ థియేటర్లలో విడుదలైంది. ఈ చిత్రం దర్శకత్వం, నటన, వినోద విలువ, భావోద్వేగాలకు మంచి ప్రసంశలు అందుకుంది, విమర్శకులు ఈ 22-చిత్రాల కథ ముగిసిన విధానాన్ని పొగిడారు. కేవలం మూడు రోజుల్లోనేఇది అనేక బాక్స్ ఆఫీసు రికార్డులనుకూడా అధిగమించడమే కాక ప్రపంచవ్యాప్తంగా $ 1.2 బిలియన్లను వసూలు చేసింది, ఇది 2019లో అత్యధిక వసూళ్లు సాధించిన చిత్రంగా పేరు గాంచింది, ప్రపంచవ్యాప్తంగా 18 వ అత్యధిక వసూళ్లు సాధించిన చిత్రం అయ్యింది.
రామమోహనరావు
రామమోహనరావు తెలుగువారిలో కొందరి పేరు.
సునీల్ (అయోమయ నివృత్తి)
సునీల్ (Sunil) పేరుకు సంబంధించిన వ్యాసాలు
కార్తికి గోన్సాల్వేస్
కార్తికి గోన్సాల్వేస్ (ఆంగ్లం: Kartiki Gonsalves; 1986 నవంబర్ 2) భారతీయ డాక్యుమెంటరీ చిత్ర నిర్మాత. ఆమె ప్రకృతి, వన్యప్రాణి ఫోటోగ్రఫీలో నైపుణ్యం కలిగిన ఫోటోగ్రాఫర్ కూడా. ఆమెను ఇమేజరీ ఇండియా ఆర్టిజన్‌గా సోనీ గుర్తించింది.
ఆమె మొదటిసారిగా దర్శకత్వం వహించిన ది ఎలిఫెంట్ విష్పరర్స్ డాక్యుమెంటరీ చిత్రం 95వ అకాడమీ అవార్డ్స్‌ లో ఉత్తమ డాక్యుమెంటరీ షార్ట్ ఫిల్మ్‌గా అకాడమీ పురస్కారం గెలుచుకోవడం విశేషం.
బాల్యం, విద్యాభ్యాసం
కార్తికి గోన్సాల్వేస్ న్యూయార్క్‌ లోని బింగ్‌హామ్టన్‌కు చెందిన తిమోతీ ఎ. గోన్సాల్వేస్, ప్రిస్సిల్లా ట్యాప్లీ గోన్సాల్వేస్‌ల చిన్న కుమార్తె. ఆమెకు డానికా గోన్సాల్వేస్ అనే ఒక అక్క ఉంది. ఆమె తమిళనాడు లోని నీలగిరి జిల్లాలోని నీలగిరి బయోస్పియర్ రిజర్వ్‌లోని ఊటీ లో పెరిగింది.
ఆమె 2007లో కోయంబత్తూర్‌ లోని డాక్టర్ జి ఆర్ దామోదరన్ కాలేజ్ ఆఫ్ సైన్స్‌ కళాశాల నుంచి డిగ్రీలో పట్టభద్రురాలైంది. ఊటీలోని లైట్ & లైఫ్ అకాడమీలో ఫోటోగ్రఫీలో పోస్ట్ గ్రాడ్యుయేట్ డిప్లొమా చేసింది.
కెరీర్
ఆమె 2020 నుండి ఇమేజరీ ఇండియా సోనీ ఆర్టిజన్ ప్రకృతి మరియు సామాజిక డాక్యుమెంటరీలలో ప్రత్యేకత కలిగి ఉంది. ఆమె ప్రకృతి, వన్యప్రాణుల ఫోటోగ్రఫీపై బెంగళూరు, మైసూర్ నగరాల్లో వర్క్‌షాప్‌లు నిర్వహిస్తుంది. వీటికోసం కోసం విస్తృతంగా ప్రయాణించే ఆమె ఇంటర్నేషనల్ లీగ్ ఆఫ్ కన్జర్వేషన్ ఫోటోగ్రాఫర్స్ అసోసియేట్ ఫెలో.
మూలాలు
0 వర్గం:1986 జననాలు వర్గం:భారతీయ చలన చిత్ర నిర్మాతలు వర్గం:భారతీయ సినిమా మహిళా నిర్మాతలు వర్గం:భారతీయ మహిళా సినిమా దర్శకులు వర్గం:తమిళ సినిమా వర్గం:అకాడమీ అవార్డు విజేతలు
జాస్తి
జాస్తి తెలుగు వారిలో కొందరి ఇంటి పేరు.
1134 (సినిమా)
1134 (సినిమా) శరద్ చంద్ర దర్శకత్వంలో 2022లో నిర్మించబడిన ఒక తెలుగు థ్రిల్లర్ సినిమా. 2012 నుండి 2015 వరకు హైదరాబాద్ ప్రాంతంలో జరిగిన ATM దొంగతనాల ఆధారంగా ఈ చిత్ర కథను నిర్మించారు.
ఈ చిత్రాన్ని రామ్‌ధుని క్రియేష‌న్స్ సంస్థ ద్వారా నిర్మించడం జరిగింది.
సంగీతం
ఈ చిత్రానికి శ్రీమురళి కార్తికేయ సంగీత దర్శకుడిగా వ్యవహరించాడు. శివతేజ్ బైపల్లి, శరత్ కూతాడి ట్రైలర్ కి సంగీతం అందించారు.
విశేషాలు
ఈ చిత్రం పూర్తిగా ఎటువంటి ఖర్చు లేకుండా నిర్మించబడినది. ఈ సినిమా పేరును క్యాలుకులేటర్ లో రాస్తే ఆంగ్లంలో హెల్ (hell అంటే నరకం) అనే రూపంలో కనిపిస్తుంది.
మూలాలు
వర్గం:సినిమా వర్గం:తెలుగు సినిమా
దుబాయ్
యునైటెడ్ అరబ్ ఎమిరేట్స్ (UAE) దేశంలోని ఏడు ఎమిరేట్స్ లలో దుబాయ్ (ఆంగ్లము - Dubai, అరబ్బీ భాష - دبيّ ), ఒకటి. మిగిలినవి అబు దాబి, షార్జా, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్ మొదలయినవి. దుబాయ్ సిటీగా పిలిచే ఇది ఆ దేశంలోని ప్రధాన అభివృద్ధి కలిగిన పట్టణం. దుబాయ్ భారతీయులకు అందునా ఆంధ్రులకు చిరపరచితమైన పట్టణం. ఇక్కడ అత్యదికంగా వలస ఆంధ్రులు కలరు. దుబాయ్ గురించిన ఏదో ఒక వార్త తెలుగు పత్రికలలో, చానెళ్లలో ప్రతిరోజూ కనిపిస్తుంటుంది.
చరిత్ర
thumb|left|300px|సరళీకరించబడిన వంశవృక్షంలో అధికార క్రమము చూడవచ్చు.
డిసెంబరు 2 1971 న అబుధాబి, మిగిలిన ఐదు ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి.
భౌగోళికం
దుబాయ్ పర్సియన్ గల్ఫ్ సముద్రతీరము వెంబడి ఉంది. ఈ పట్టణం సముద్రమునకు దాదాపు సమానమైన ఎత్తుకలిగి ఉంది. దుబాయ్ యొక్క సరిహద్దులు దక్షణాన అబుదాభి, ఉత్తర తూర్పుగా షార్జా, దక్షణౌత్తరంగా ఒమన్, పశ్చిమాన అజమాన్, తూర్పుగా రస్ అల్ ఖైమా, దుబాయ్ పట్టణాన్ని కొంత చుట్టినట్టుగా హత్తా పర్వతశ్రేణి.
జనగణన
2006 జనాభా లెక్కలననుసరించి దుబాయ్ యొక్క జనాభా 1,422,000. పురుషులు, 1,070,000. స్త్రీలు 349,000. దుబాయ్ యొక్క అధిక జనాభా ఆసియా వారు ( దాదాపు 85%. ఇందులో భారతీయులు 51%, పాకిస్తానీయులు 16%, బంగాలీలు 9%, పిలిప్పీనీయులు 3% ). మొత్తం ఎమిరేట్స్ యొక్క జనాభాలో 71% ఆసియా వారే ఉన్నారు).
దుబాయ్ పట్టణంలో ప్రధాన భాష అరబిక్. అరబిక్ కాకుండా పర్షియన్, మళయాళం, ఆంగ్లం, హిందీ, తెలుగు, ఉర్దూ, బెంగాలీ అధికంగా మాట్లాడుతారు.
ఆర్థికము
దుబాయ్ ప్రసిద్ధ టూరిస్ట్ స్పాట్. ఇక్కడ ఉన్న జబెల్ అలి పోర్ట్ జబల్ అలి 1970లో నిర్మింపబడింది. ఇది ప్రపంచంలోనే మనుషులతో నిర్మింపబడిన అతిపెద్ద పోర్ట్. దుబాయ్ మీడియా, కంప్యూటర్, సమాచార రంగాలలో కూడా అభివృద్ధి కలిగిన నగరం. టెకమ్ అని పిలువబడే ( TECOM Dubai Technology, Electronic Commerce and Media Free Zone Authority) లో భాగంగా ఇక్కడ కల దుబాయ్ ఇంటర్నెట్ సిటీ (Dubaai Internet City), దుబాయ్ మీడియా సిటీ (Dubai Media City), నాలెడ్జ్ విలేజ్ (Knowledge Willage, దుబాయ్ ఇంటర్ నేషనల్ ఫైనాన్స్ సెంటర్ (Dubai International Financial Centre (DIFC) మొదలగునవి ఉన్నాయి. ఇంటర్ నెట్ సిటీలో ప్రముఖ సంస్థలైన ఇ యమ్ సి కార్పోరేషన్ (EMC Corporation), ఒరాకిల్ కార్పొరేషన్ (Oracle Corporation), మైక్రోసాప్ట్ కార్పొరేషన్ ([:en:[Microsoft|Microsoft]]),, ఐ బి యమ్ (IBM), వంటివి ఉన్నాయి. మీడియా సిటీలో ప్రముఖ సంస్థలైన ఎమ్ బి ఎమ్ (MBC), సి ఎన్ ఎన్ (CNN), రైటర్స్ (Reuters), అసోసియేటెడ్ ప్రెస్ (AP) వంటివి ఉన్నాయి.
రవాణా
దుబాయ్ యొక్క ప్రధాన రవాణాలు విమానం, బస్సు. ఇక్కడ రైలు సౌకర్యం ఇంతవరకూ అంటే 2007 వరకూ లేదు. నిర్మాణములో ఉన్న ట్రాక్ 2008 సంవత్సరంలో మొదలవుతుంది.
దుబాయ్ నగరానికి ప్రధాన రహదారి షేఖ్ జాయద్ రోడ్. ఇది మొత్తం ఆరు+ఆరు పన్నెండు లైనుల రోడ్. ఈ రహదారిపై వాహనాలకు సిటీలోపల 120, సిటీ బయట 140 కిలోమీటర్ల వేగం వరకూ పరిమితి ఉంది. ఈ రహదారికి కంప్యూటరు అనుసంధానము కలిగిన టాల్ గేట్స్ (వీటిని సాలిక్ (Salik road toll అని పిలుస్తారు) రెండు చోట్ల ఉన్నాయి. డబ్బు చెల్లించే పద్ధతిలో కాక వాహనము ముందు భాగమున ఒక ట్యాగ్ అతికించి ఉంచుతారు, వారికి ఒక అకౌంటు ఉంటుంది, అందులోనుండి వాహనం టోల్ గేట్ నుండి ప్రయాణించినపుడు డబ్బు మినహాయింపబడుతుంటుంది . ఎంత వేగంలో వెళ్ళే వాహనాన్నయినా టోల్ గేట్ దగ్గర కల స్కానర్ కెమెరాలు ట్యాగులను స్కాన్ చేస్తాయి.
రైతు వేదిక (తెలంగాణ)
రైతు వేదిక రైతులంతా ఒకే చోట చేరి వ్యవసాయం, సాగు చేసే పంటల గురించి చర్చించుకోవడం కోసం తెలంగాణ రాష్ట్రవ్యాప్తంగా రైతు వేదికలను తెలంగాణ ప్రభుత్వం నిర్మించింది. ప్రతి 5 వేల ఎకరాలకు ఒక క్లస్టర్‌ను ఏర్పాటుచేసి ఒక్కో క్లస్టర్‌కు ఒక రైతు వేదికను ఒక్కో వేదిక నిర్మాణం కోసం ప్రభుత్వం రూ.22 లక్షలతో నిర్మించి అందుబాటులోకి తెచ్చారు.
మారుతున్న పరిస్థితులకు అనుగుణంగా వ్యవసాయరంగంలో సమూల మార్పులు తీసుకొచ్చేందుకుగాను నిష్ణాతులైన శాస్త్రవేత్తలతో రైతు వేదికలలో ప్రత్యేక శిక్షణ కార్యక్రమాలు నిర్వహిస్తున్నారు. ఈ శిక్షణకు వచ్చే రైతులకు టీ, టిఫిన్లను సైతం అందిస్తున్నారు.
ఏర్పాటు
తెలంగాణలో ఉన్న రైతాంగాన్ని సంఘటితం చేసేందుకు ఉపాధిహామీ నిధులతో పాటు వ్యవసాయశాఖ నిధులు కలిపి రాష్ట్ర వ్యాప్తంగా రూ.573 కోట్లతో 2,604 రైతు వేదికలను నిర్మించారు. ఈ రైతు వేదిక ద్వారా సమావేశాలు, చర్చలు నిర్వహించడంతో పాటు గోడౌన్‌ గానూ ఈ వేదికలను ఉపయోగిస్తున్నారు. ప్రతి ఐదు వేల ఎకరాల సాగు విస్తీర్ణాని వ్యవసాయ క్లస్టర్‌గా విభజించి వ్యవసాయ విస్తరణాధికారు (ఏఈఓ) లను నియమించి, రాష్ట్ర వ్యాప్తంగా ప్రతిష్టాత్మకంగా 2604 క్లస్టర్లను ప్రభుత్వం ఏర్పాటుచేసింది.
ప్రతి రైతు వేదికలో ఏఈఓ, రైతువేదిక కో–ఆర్డినేటర్లకు ఒకటి చొప్పున చాంబర్, 200మంది రైతులు కూర్చునేందుకు వీలుగా సమావేశ మందిరం, రిసెప్షన్, రెండు మరుగుదొడ్లు నిర్మించారు. ఒక్కోవేదిక కోసం కనీసం అర ఎకరం, భూమి లభ్యత ఉన్న చోట ఎకరం ప్రభుత్వం కేటాయించింది. రైతు వేదిక నిర్మాణ బాధ్యతలను పంచాయతీరాజ్‌ శాఖ అధికారులకు ప్రభుత్వం అప్పగించింది.
ప్రారంభోత్సవం
తెలంగాణ రాష్ట్ర ప్రభుత్వం ప్రతిష్టాత్మకంగా నిర్మించిన రైతు వేదిక తొలి భవనాన్ని జనగామ జిల్లా కొడకండ్లలో 31 అక్టోబర్ 2020న ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు. ఈ కార్యక్రమంలో మంత్రులు సింగిరెడ్డి నిరంజన్ రెడ్డి, ఎర్ర‌బెల్లి ద‌యాక‌ర్ రావు, సత్యవతి రాథోడ్, రైతు సమన్వయ సమితి అధ్యక్షుడు పల్లా రాజేశ్వర్ రెడ్డి, ప్రభుత్వ సీఎస్ సోమేష్ కుమార్, ఉమ్మ‌డి వ‌రంగ‌ల్ జిల్లాకు చెందిన ఎంపీలు, ఎమ్మెల్యేలు, ఎమ్మెల్సీలు తదితరులు పాల్గొన్నారు.
వెలుపలి లంకెలు
వర్గం:వ్యవసాయం వర్గం:వ్యవసాయ శాస్త్రము వర్గం:రైతులు వర్గం:తెలంగాణ ప్రభుత్వ నిర్మాణాలు
తిమ్మరాజు
తిమ్మరాజు తెలుగువారిలో కొందరి పేరు.
తిమ్మరాజు పేరుతో కొన్ని గ్రామాలున్నాయి:
ప్రసన్న కుమార్ బెజవాడ
ప్రసన్న కుమార్ బెజవాడ తెలుగు సినీరంగానికి చెందిన సినిమా రచయిత, పాటల రచయిత. ఆయన ఈటీవీలో ప్రసారమవుతున్న జబర్దస్త్ లో స్క్రిప్ట్ రైటర్‌గా పని చేసి సినిమా చూపిస్త మావ సినిమా ద్వారా రచయితగా సినీరంగంలోకి అడుగుపెట్టి, 'నాన్న నేను నా బాయ్‌ఫ్రెండ్స్', 'నేను లోకల్', 'హలో గురు ప్రేమకోసమే' సినిమాలతో మంచి గుర్తింపునందుకున్నాడు.
జననం, విద్యాభాస్యం
ప్రసన్న కుమార్ ఆంధ్రప్రదేశ్ రాష్ట్రం, మచిలీపట్నంలో 1985 జూన్ 16న అమలేశ్వరరావు, నాగలక్ష్మి దంపతులకు జన్మించాడు. ఆయన 2007లో బిటెక్ పూర్తి చేశాడు.
వివాహం
ప్రసన్న కుమార్ మచిలీపట్నంలోని రెవిన్యూ మండపంలో 2020 జులై 29న మౌనికను వివాహమాడాడు. వారికీ ఒక కుమారుడు జస్విన్ కుమార్ ఉన్నాడు.
బలియాగుడ-2 (అరకులోయ)
బలియగూడ ఆంధ్రప్రదేశ్ రాష్ట్రం, అల్లూరి సీతారామరాజు జిల్లా, అరకులోయ మండలం లోని గ్రామం. ఇది మండల కేంద్రమైన అరకులోయ నుండి 15 కి.మీ. దూరం లోను, సమీప పట్టణమైన విశాఖపట్నం నుండి 95 కి.మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 18 ఇళ్లతో, 69 జనాభాతో 57 హెక్టార్లలో విస్తరించి ఉంది. గ్రామంలో మగవారి సంఖ్య 36, ఆడవారి సంఖ్య 33. షెడ్యూల్డ్ కులాల జనాభా 0 కాగా షెడ్యూల్డ్ తెగల జనాభా 69. గ్రామం యొక్క జనగణన లొకేషన్ కోడ్ 584086 .పిన్ కోడ్: 531149.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి అరకులోయలోను, ప్రాథమికోన్నత పాఠశాల గన్నెలలోను, మాధ్యమిక పాఠశాల కొత్తబల్లుగుడలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అరకులోయలోను, ఇంజనీరింగ్ కళాశాల విశాఖపట్నంలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి.సమీప వృత్తి విద్యా శిక్షణ పాఠశాల అరకులోయలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ప్రభుత్వ రవాణా సంస్థ బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
రాష్ట్ర రహదారి, ప్రధాన జిల్లా రహదారి గ్రామం గుండా పోతున్నాయి. జాతీయ రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో ఇతర పోషకాహార కేంద్రాలు ఉంది. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. అంగన్ వాడీ కేంద్రం గ్రామం నుండి 5 కి.మీ. లోపు దూరంలో ఉంది. శాసనసభ పోలింగ్ కేంద్రం గ్రామం నుండి 5 కి.మీ.లోపు దూరంలో ఉంది. సమీకృత బాలల అభివృద్ధి పథకం, ఆశా కార్యకర్త, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది.
భూమి వినియోగం
బలియగూడలో భూ వినియోగం కింది విధంగా ఉంది:
దూసి (అయోమయ నివృత్తి)
దూసి, శ్రీకాకుళం జిల్లా, ఆమదాలవలస మండలానికి చెందిన గ్రామం.
దూసి తెలుగు వారిలో కొందరి ఇంటి పేరు.
ముఖ్తార్ అహ్మద్ అన్సారీ
ముఖ్తార్ అహ్మద్ అన్సారీ (1880 డిసెంబరు 25 - 1936 మే10) ఒక భారతీయ జాతీయవాది, రాజకీయ నాయకుడు, భారత స్వాతంత్ర్య ఉద్యమంలో భారత జాతీయ కాంగ్రెస్, ముస్లిం లీగ్ మాజీ అధ్యక్షుడు. జామియా మిలియా ఇస్లామియా విశ్వవిద్యాలయ వ్యవస్థాపకులలో ఒకరైన అతను 1928 నుండి 1936 వరకు దాని ఛాన్సలర్‌గా కొనసాగాడు.
ప్రారంభ జీవితం, వైద్యవృత్తి
ముక్తార్ అహ్మద్ అన్సారీ,1880 డిసెంబరు 25న ఉత్తర ప్రదేశ్ రాష్ట్రం, ఘాజిపూర్ జిల్లా, తూర్పు మహ్మదాబాద్ పట్టణంలో జన్మించాడు.అతని తండ్రి యూసుఫ్‌పుర్.
విక్టోరియా పాఠశాలలో చదువుకున్న అన్సారీ అతని కుటుంబం హైదరాబాద్‌కు వెళ్లారు. అన్సారీ మద్రాస్ మెడికల్ కాలేజీ నుండి మెడికల్ డిగ్రీ పొందాడు. స్కాలర్‌షిప్ అధ్యయనాల కోసం ఇంగ్లాండ్ వెళ్లాడు. అతను 1905లో ఎండి, ఎంఎస్ డిగ్రీలను సాధించాడు. 1910లో అన్సారీ, ఎడిన్‌బర్గ్ విశ్వవిద్యాలయం నుండి పరిశోధనలకు ప్రత్యేక సూచనతో ఆరిలర్‌సోనేట్‌ల ద్వారా సిఫిలిస్ చికిత్స కోసం మాస్టర్ ఆఫ్ సర్జరీ (సిహెచ్ఎమ్) సంపాదించాడు. అతను ఒక ఉన్నత తరగతి విద్యార్థిగా పనిచేశాడు. లండన్ లోని లాక్ హాస్పిటల్, చారింగ్ క్రాస్ హాస్పిటల్ శస్త్రచికిత్సలలో అతను ఒక భారతీయ మార్గదర్శకుడు, అతని పనికి గౌరవార్ధం లండన్లోని చారింగ్ క్రాస్ హాస్పిటల్‌లో అన్సారీ అనే పేరుతో ఒక వార్డ్ ఉంది.
1921 నుండి 1935 వరకు, అన్సారీ వియన్నా, పారిస్, లూసర్న్, లండన్లలో రాబర్ట్ లిచెన్‌స్టెర్న్, యూజెన్ స్టెనాచ్, సెర్జ్ వొరోనాఫ్‌తో సహా ప్రఖ్యాత యూరాలజిస్ట్‌లను కలుసుకున్నాడు. తన జీవితపు చివరి దశాబ్దంలో, అన్సారీ 700 కి పైగా అటువంటి అంటుకట్టు ఆపరేషన్లు చేసాడు. వాటిలో 440 కేసులును చాలా జాగ్రత్తగా రికార్డ్ చేశాడు.ఈ ప్రయోగాల నుండి అతను తన పునరుత్పత్తి పుస్తకాన్ని ప్రచురించాడు, దానిని అతను తన సన్నిహితుడు మహాత్మా గాంధీతో పంచుకున్నాడు.
జాతీయవాద కార్యకలాపాలు
1898లో, మద్రాస్‌లో విద్యార్థిగా ఉన్నప్పుడు, అన్సారీ మొట్టమొదటి అఖిలభారత కాంగ్రెస్ సమావేశాలకు హాజరయ్యాడు.దీనికి ఆనందమోహన్ బోస్ అధ్యక్షత వహించాడు.1927లో మద్రాసులో మళ్లీ కాంగ్రెస్ సెషన్స్ జరిగినప్పుడు, అన్సారీ ఆ సెషన్‌కు అధ్యక్షత వహించే అవకాశం పొందాడు.
అన్సారీ ఇంగ్లాండ్‌లో ఉన్న సమయంలో భారత స్వాతంత్ర్య ఉద్యమంలో పాల్గొన్నాడు.అతను తిరిగి ఢిల్లీకి వెళ్లి, ఇండియన్ కాంగ్రెస్, ముస్లిం లీగ్ రెండింటిలో చేరాడు. అతను 1916 లక్నో ఒప్పందం చర్చలలో ముఖ్యమైన పాత్ర పోషించాడు.1918, 1920లలో ముస్లిం లీగ్ అధ్యక్షుడిగా పనిచేశాడు. అతను ఖిలాఫత్ ఉద్యమానికి బహిరంగ మద్దతుదారుడు. బాల్కన్ యుద్ధాల సమయంలో గాయపడిన టర్కిష్ సైనికులకు చికిత్స చేయడానికి భారతీయ వైద్య మిషన్‌కు నాయకత్వం వహించాడు. (సయ్యద్ తన్వీర్ వస్తి, ది ఇండియన్ రెడ్ క్రెసెంట్ మిషన్ టు బాల్కన్ వార్స్, మిడిల్ ఈస్టర్న్ స్టడీస్, వాల్యూమ్. 45, నం. 3, 393-406, 2009 మే)
అన్సారీ 1927 ఎఐసిసి సెషన్‌లో జనరల్ సెక్రటరీగా, అలాగే భారత జాతీయ కాంగ్రెస్ అధ్యక్షుడిగా పలు పర్యాయాలు పనిచేశాడు.
అన్సారీ జామియా మిలియా ఇస్లామియా వ్యవస్థాపక కూటమిలో ఒకడు.1927లో దాని ప్రాథమిక వ్యవస్థాపకుడు హకీమ్ అజ్మల్ ఖాన్ మరణించిన వెంటనే ఢిల్లీలోని జామియా మిలియా ఇస్లామియా విశ్వవిద్యాలయానికి ఛాన్సలర్‌గా పనిచేశాడు.
వ్యక్తిగత జీవితం
అన్సారీ దరుస్ సలాం లేదా శాంతి నివాసం అని పిలువబడే ఒక రాజభవన గృహంలో నివసించాడు. మహాత్మాగాంధీ ఢిల్లీకి వెళ్లినప్పుడు అతిథిగా తరచూ అన్సారీ దగ్గరకు వెళ్లేవాడు.కాంగ్రెస్ రాజకీయ కార్యకలాపాలకు ఈ ఇల్లు ఒక సాధారణ స్థావరం.అన్సారీ 1936లో ముస్సోరీ నుండి ఢిల్లీకి వెళ్లే మార్గంలో గుండెపోటు కారణంగా మరణించాడు. అతడిని ఢిల్లీలోని జామియా మిలియా ఇస్లామియా విశ్వవిద్యాలయ ఆవరణలో ఖననం చేశారు.
సంతానం
1947 విభజన తర్వాత అన్సారీ కుటుంబంలోని చాలా మంది సభ్యులు భారతదేశంలో ఉండి, స్వేచ్ఛా భారతదేశంలో రాజకీయ నాయకులు అయ్యారు.
అతని తక్షణ సంతానం, కుటుంబ సభ్యులు:
గౌరవాలు
పాత ఢిల్లీలోని దర్యాగంజ్‌లోని అన్సారీ రోడ్డుకు అతనిపేరు పెట్టారు. కొత్త ఢిల్లీలోని ఎయిమ్స్ సమీపంలోని అన్సారీ నగర్‌కు కూడా అతని పేరు పెట్టారు.
మూలాలు
వర్గం:1936 మరణాలు వర్గం:1880 జననాలు వర్గం:భారత తపాలా బిళ్ళపై ఉన్న ప్రముఖులు వర్గం:రాజకీయ నాయకులు వర్గం:వైద్యశాస్త్ర రచయితలు వర్గం:వైద్యులు వర్గం:ఉత్తర ప్రదేేశ్ వ్యక్తులు వర్గం:ముస్లిం ప్రముఖులు వర్గం:ముస్లిం స్వాతంత్ర్య సమరయోధులు వర్గం:ముస్లింలు వర్గం:ఖిలాఫత్
సుచేంద్ర ప్రసాద్
'''కె. సుచేంద్ర ప్రసాద్''' (జననం 1973) ఒక భారతీయ రంగస్థల, చలనచిత్ర, టెలివిజన్ నటుడు. కన్నడ సినిమాలో తన కెరీర్ ప్రారంభించే ముందు బి. వి. కారంత్, డి. ఆర్. అంకుర్ వంటి నాటక రచయితలతో థియేటర్ నటుడిగా పనిచేశాడు. ఆ సమయంలో చలనచిత్రాలు, టెలివిజన్, రేడియోలకు సుచేంద్ర ప్రసాద్ దర్శకత్వం వహించాడు, నృత్య దర్శకత్వం వహించాడు, సంగీతాన్ని సమకూర్చాడు. అలాగే నాటకాలు రాశాడు. ఆయన మొదటగా 1999 చిత్రం కానూరు హెగ్గడితిలో తన నటనకు గుర్తింపు పొందాడు. అతని మాజీ భార్య పవిత్రా లోకేష్, బావ ఆది లోకేష్ కూడా నటులే.
బ్రహ్మ (2014), మనస్మిత (2022), కెంపె గౌడ 2 (2019) చిత్రాలతో సుచేంద్ర ప్రసాద్ నటనకు మంచి గుర్తింపు లభించినది.
మూలాలు
వర్గం:1973 జననాలు వర్గం:సజీవులు వర్గం:రంగస్థల నటులు వర్గం:టెలివిజన్ నటులు వర్గం:కన్నడ సినిమాలో నటులు వర్గం:21వ శతాబ్దపు భారతీయ నటులు
రామయ్య
రామయ్య కొందరి పేరు.
గ్లాస్గో
గ్లాస్గో (Glasgow ) స్కాట్లాండ్‌లో అతిపెద్ద నగరం, జనాభా ప్రకారం యునైటెడ్ కింగ్‌డమ్‌లో మూడవ అతిపెద్ద నగరం. క్లైడ్ నది ఒడ్డున ఉన్న ఈ నగరానికి సంబంధించిన వ్యక్తిని గ్లాస్వీజియన్ అని అంటారు. పారిశ్రామిక విప్లవంతో ఈ నగరం ఇంజనీరింగ్, ఓడల నిర్మాణానికి ప్రఖ్యాతి గాంచినది.
వాతావరణం
thumb|right|గ్లాస్గో నెక్రోపొలిస్‌లో వర్షం గ్లాస్గో వాతావరణం మిగతా స్కాట్లాండ్‌లోని ప్ర్రాంతాలతో పోల్చుకుంటే చాలా విరుద్ధంగా ఉంటుంది.
ఆర్యుల వలస సిద్ధాంతం
ఇండో-ఆర్య ప్రజలు భారత ఉపఖండంలోకి వలస వచ్చారనే పరికల్పనను ఆర్యుల వలస సిద్ధాంతం అంటారు. దీన్ని ఇండో-ఆర్య వలసలు అని కూడా అంటారు. ఇండో-ఆర్య భాషలు మాట్లాడే ఒక భాషా జాతి సమూహమే ఇండో ఆర్యులు. నేటి ఉత్తర భారతదేశం, పాకిస్తాన్, నేపాల్, బంగ్లాదేశ్, శ్రీలంక, మాల్దీవులలో మాట్లాడే భాషలు ఈ భాషా కుటుంబం లోనివే. మధ్య ఆసియా నుండి ఈ ప్రాంతంలోకీ, అనటోలియా (పురాతన మిటాని) లోకీ ఇండో-ఆర్య జనాభా కదలికలు సా.పూ 2000 తరువాత ప్రారంభమైనట్లు భావిస్తున్నారు. చివరి హరప్పన్ కాలం తరువాత ఈ వలసలు నెమ్మదిగా వ్యాపించి, ఉత్తర భారత ఉపఖండంలో భాషా మార్పుకు దారితీసిందని ఈ సిద్ధాంతం చెబుతోంది. ఇండో-ఆర్యన్లతో దగ్గరి సంబంధం ఉన్న ఇరానియన్లు ఇరానియన్ భాషలను ఇరానియన్ పీఠభూమిలోకి తీసుకువచ్చారు.
ఇండో- ఆర్యుల పుట్టుకకు, ఇరానియన్ల పుట్టుకకూ మూలమైన ప్రోటో-ఇండో-ఇరానియన్ సంస్కృతి కాస్పియన్ సముద్రానికి ఉత్తరాన ఉన్న మధ్య ఆసియా గడ్డిభూములపై సింటాష్ట సంస్కృతిగా (2200 –1800 BCE)    అభివృద్ధి చెందింది. ఈ ప్రాంతం ఆధునిక కాలపు రష్యా, కజాఖ్‌స్తాన్‌లలో ఉంది. ఆ తరువాతి కాలంలో ఇది ఆరల్ సముద్రం చుట్టూ ఆండ్రోనోవో సంస్కృతిగా (క్రీ.పూ. 2000-900), వృద్ధి చెందింది.
ఇండో-ఆర్యులు క్రీ.పూ 2000 - క్రీ.పూ 1600 మధ్య కాలంలో ఇరానియన్ల నుండి విడిపోయి, దక్షిణ దిశగా బాక్టీరియా-మార్జియానా సంస్కృతి (BMAC) వైపు వలస వెళ్ళారు. దాని నుండి వారు తమ విలక్షణమైన మత విశ్వాసాలను, అభ్యాసాలను స్వీకరించారు. BMAC నుండి, ఇండో-ఆర్యులు అనటోలియాకు వలస వెళ్ళారు. బహుశా పంజాబ్ (ఉత్తర పాకిస్తాన్, భారతదేశం) లోకి కూడా అనేక తరంగాలుగా వలస వెళ్ళి ఉండవచ్చు. ఇరానియన్లు, సా.పూ. 800 లో ఇరాన్లోకి వలస వెళ్ళారు. ఈ రెండు శాఖలూ తమతో ఇండో-ఇరానియన్ భాషలను తీసుకువెళ్ళాయి.
18 వ శతాబ్దం చివరలో, పాశ్చాత్య భారతీయ భాషల మధ్య సారూప్యతలు గుర్తించిన నేపథ్యంలో ఇండో-యూరోపియన్ భాషా కుటుంబాన్ని కనుగొన్న తరువాత ఇండో-యూరోపియన్ ప్రజల వలస సిద్ధాంతాన్ని కల్పన చేసారు. ఈ సారూప్యతలను బట్టే, ఒకే మూలాన్ని ప్రతిపాదించారు. ఏదో ఒక అసలు జన్మస్థానం (మాతృభూమి) నుండి వాళ్ళు వలసల ద్వారా వ్యాపించి ఉంటారని కల్పన చేసారు.
సంస్కృతం, పర్షియన్, గ్రీకు భాషల మధ్య సారూప్యతలు
16 వ శతాబ్దంలో, భారతదేశానికి వచ్చిన యూరోపియన్ సందర్శకులు భారత, యూరోపియన్ భాషల మధ్య సారూప్యతలు ఉన్నట్లు గమనించారు. 1653 లోనే వాన్ బాక్సార్న్ జర్మానిక్, రోమాన్ష్, గ్రీకు, బాల్టిక్, స్లావిక్, సెల్టిక్, ఇరానియన్ లకు ఒక ఆదిమ భాష ( "స్కైతియన్") ఉందనే ప్రతిపాదనను ప్రచురించాడు.
జీవితమంతా భారతదేశంలో గడిపిన ఫ్రెంచ్ జెస్యూట్ గాస్టన్-లారెంట్ కోర్దూ, 1767 లో ఫ్రెంచ్ అకాడమీ ఆఫ్ సైన్సెస్‌కు పంపిన ఒక జ్ఞాపికలో, సంస్కృతానికి యూరోపియన్ భాషలకూ మధ్య ఉన్న సారూప్యతను చూపాడు.
1786 లో, కలకత్తాలోని ఫోర్ట్ విలియంలో సుప్రీం కోర్టు న్యాయమూర్తి అయిన విలియం జోన్స్, ఆసియాటిక్ సొసైటీ మూడవ వార్షికోత్సవంలో చేసిన ఉపన్యాసంలో సంస్కృతం, పర్షియన్, గ్రీకు, లాటిన్, గోతిక్, సెల్టిక్ భాషలు ఒకే కోవకు చెందినవని సూత్రీకరించాడు. అతడు భాషా శాస్త్రవేత్త, సంస్కృతాన్ని అధ్యయనం చేస్తున్న క్లాసిక్ పండితుడు కూడా. కానీ అతడు చేస్తున్న పని అనేక విధాలుగా అతని పూర్వీకుల కంటే తక్కువ ఖచ్చితమైనది. ఎందుకంటే అతను చేసిన ఈజిప్షియన్, జపనీస్, చైనీసులను ఇండో-యూరోపియన్ భాషలలో చేర్చడం, హిందూస్థానీ స్లావిక్ భాషలను చేర్చకపోవడం రెండూ తప్పే.
ఈ భాషలన్నీ ఒకే మూలం నుండి వచ్చాయని జోన్స్ తేల్చాడు.
మాతృభూమి
ఆర్యుల మాతృభూమి మధ్య ఆసియాలో లేదా పశ్చిమ ఆసియాలో ఉందని పండితుల ఊహ. దీని ప్రకారం సంస్కృతం పశ్చిమం నుండి తూర్పుకు భాషా బదిలీ పద్ధతిలో భారతదేశానికి చేరుకుని ఉండాలి. 19 వ శతాబ్దంలో జరిగిన ఇండో-యూరోపియన్ అధ్యయనాలలో,ఋగ్వేదం లోని భాష పండితులకు తెలిసిన అత్యంత పురాతనమైన ఇండో-యూరోపియన్ భాష. వాస్తవానికి కాంస్య యుగానికి చెందిన ఏకైక ఇండో-యూరోపియన్ రికార్డులివి. సంస్కృతం యొక్క ఈ ప్రాముఖ్యతే ప్రోటో-ఇండో-యూరోపియన్ మాతృభూమికి కేంద్రం భారతదేశంలోనే ఉందని ఫ్రెడరిక్ ష్లెగెల్ వంటి పండితులు భావించేలా ప్రేరేపించింది. ఇతర మాండలికాలు చారిత్రక వలసల ద్వారా పశ్చిమాన వ్యాపించాయి.
కాంస్య-యుగం నాటి ఇండో-యూరోపియన్ (అనాటోలియన్, మైసెనియన్ గ్రీకు) ఆధారాలను 20 వ శతాబ్దంలో కనుగొనడంతో, అత్యంత పురాతన ఇండో-యూరోపియన్ భాష అనే విశిష్ట హోదాను వేద సంస్కృతం కోల్పోయింది.